**ΒΗΜΑΤΑ ΓΙΑ ΤΗΝ ΕΠΙΛΥΣΗ ΜΑΘΗΜΑΤΙΚΩΝ ΠΡΟΒΛΗΜΑΤΩΝ**

Για να λύσουμε ένα πρόβλημα, πάντοτε πραγματοποιούμε κάποια βήματα, όπως τα παρακάτω:

**Α. Κατανόηση του προβλήματος**

* Μελετούμε με προσοχή το πρόβλημα.
* Έχουμε λύσει ένα παρόμοιο πρόβλημα;
* Εάν ναι, πόσο ίδιο είναι με κάποιο που ήδη έχουμε λύσει. Τι είναι διαφορετικό;
* Τι άλλα γνωρίζουμε που μπορεί να μας βοηθήσουν αλλά δεν αναφέρονται στο πρόβλημα.
* Ποια είναι τα δεδομένα του προβλήματος;
* Ποια είναι τα γνωστά και ποια τα άγνωστα;

Αναζητούμε:

Γνωρίζουμε:

**Β. Επιλέγουμε στρατηγική ή στρατηγικές**

* Πώς λύσαμε παρόμοια προβλήματα στο παρελθόν;
* Ποια στρατηγική θα μπορούσαμε να ακολουθήσουμε;
* Σκεφτόμαστε νοερά -με το μυαλό μας- αν αυτή η στρατηγική οδηγεί σε μια λύση του προβλήματος.
* Εάν δεν οδηγεί, δοκιμάζουμε νοερά και άλλες στρατηγικές.

**Γ. Επιλύουμε το πρόβλημα**

* Εφαρμόζουμε τη στρατηγική που επιλέξαμε και εργαζόμαστε για να λύσουμε το πρόβλημα.

**Δ. Ελέγχουμε τη λύση μας ή τις λύσεις μας**

* Ξαναδιαβάζουμε το ερώτημα (ζητούμενο) ή τα ερωτήματα (ζητούμενα) του προβλήματος.
* Απαντήσαμε στο ερώτημα ή στα ερωτήματα;
* Κάνουμε αναφορά στις σωστές μονάδες (μήκους - π.χ. 15 εκ., χρηματικής αξίας – π.χ. 4 ευρώ, χρονικής περιόδου-π.χ. 6 ημέρες, κ.λπ.)
* Είναι η απάντηση στο/α ερώτημα/τα λογική/ές;